《次高原朴见寄韵》
元代·俞俊

年少簪花压帽檐，飞觞走斝竞春纤。
空余老泪青衫湿，遮莫新愁白发添。
生计有涯蚕上箔，公庭无事鸟窥帘。
昔人漫说扬州鹤，自笑熊鱼岂得兼。

作者简介：松江府上海人，字子俊，号云东。从顾琛游。历镇江路蒙古字学正、丽水巡检。张士诚据吴，俊以贿得署华亭县尹，多行酷政。后升平江路判官。